O lapis do carpinteiro (filme)

O lapis do carpinteiro (en ) é un filme galego dirixido por Antón Reixa baseado na novela homónima de Manuel Rivas. O filme conta unha historia ambientada durante a guerra civil española en Galiza. Obtivo os premios, o mellor actor e o do público, no Festival Internacional de Cine de Mar del Plata (2004).

 Sinopse 
Daniel Da Barca é un xove médico e intelectual republicano encarcerado polas súas ideas na Galicia de 1936. A súa moza, Marisa Mallo, filla dun coñecido oportunista reaccionario, loita dende fóra para devolverlle a liberdade. A testemuña do seu amor é Herbal, un apoucado carcereiro que asiste entre atónito e furioso ás historias e conversas que manteñen os presos para facer máis levadora a súa condena. Moitos presos son fusilados clandestinamente; axiña chegará a quenda de Daniel e será de novo Herbal quen, vítima e verdugo dos seus propios medos, se debata entre a violencia e a conciencia.

 Personaxes 
 Tristán Ulloa como Daniel Da Barca
 Luís Tosar como Herbal
 María Adánez como Marisa Mallo
 Carlos Blanco como Pintor
 Nancho Novo como Zalo
 María Pujalte como Beatriz
 Manuel Manquiña como Benito Mallo
 Anne Igartiburu como Madre Izarne
 Maxo Barjas como Laura
 Carlos Sobera como Landesa
 Serxio Pazos como Sarxento Somoza
 Xosé Manuel Esperante como Boldemir

 Galardóns e nomeamentos 
 2004: XIX edición do Festival Internacional de Cine de Mar del Plata, Arxentina. Premio ao mellor actor (Luís Tosar) e premio do público.
 2004: Festival Cinespaña de Tolosa. Filme máis votado polo público.

 Véxase tamén 
 Ligazóns externas 
 O lapis do carpinteiro en AVG

Categoría:Filmes de 2002
Categoría:Filmes en lingua castelá
Categoría:Filmes de Galicia
Categoría:Filmes rodados en Galicia
Categoría:Filmes dirixidos por Antón Reixa
Categoría:Premio Mestre Mateo ó mellor filme
Categoría:Filmes sobre a guerra civil española
Categoría:Filmes ambientados en Galicia
Categoría:Filmes rodados en Vigo
Categoría:Filmes de 2002 con versión en galego